བྲས་བུ་བདེ་བ་འབྱུང་བར་ངེས་ཏེ། འཕགས་པ་དེས་
པས་ཞུས་པའི་མདོ་ལས། ས་བོན་ཚ་བ་རྣམས་ཀྱིས་ནི། །འབྲས་བུ་ཚ་བ་སྐྱེ་བར་
འགྱུར། །ས་བོན་མངར་བ་རྣམས་ཀྱིས་ནི། །འབྲས་བུ་མངར་བ་སྐྱེ་བར་འགྱུར། །དཔེ་
ཟླར་བྱ་བ་འདི་ཡིས་ནི། །སྡིག་པའི་རྣམ་སྨིན་ཚ་བ་དང༌། །དཀར་པོའི་འབྲས་བུ་
མངར་བ་ཡང་། །མཁས་པ་རྣམས་ཀྱིས་(༡༠བ)ཤེས་པར་བྱ། །རྟག་ཏུ་ལུས་ངག་ཡིད་
གསུམ་གྱིས། །སྡིག་པ་རྣམ་གསུམ་མི་བྱ་ཞིང༌། །གཞན་དག་བྱེད་ཀྱང་མཁས་པ་ཡིས། །
རྗེས་སུ་དགའ་བར་མི་བྱའོ། །ལུས་དང་ངག་དང་ཡིད་རྣམས་ཀྱིས། །དཀར་པོ་རྣམ་
གསུམ་རྟག་ཏུ་བྱ། །གང་དག་དགེ་བ་སྤྱོད་བྱེད་པ། །གཞན་དག་ལ་ཡང་ཡི་རང་བྱ། །
ཞེས་དང༌། ཨ་བ་དྷུ་ཏཱིས་གཟིགས་པ་བཞིན་ཞེས་པ་ནི། ཇོ་བོས་བླ་མ་ཨ་ཝ་དྷུ་ཏཱི་
པ་དང་ལོ་བདུན་དུ་འགྲོགས་ནས་ཆོས་ཞུས་ཀྱང་རྡོ་ལ་སྨྲས་པ་བཞིན་སོང་ནས་ཡེ་
མི་གནང་བ་ལ། རེས་འགའ་ཙ་ན་འཕྲང་ཟམ་པ་ཤིན་ཏུ་ཉམ་ང་བ་ལ་འགྲོ་བའི་ཚེ་
ཇི་སྲིད་དུ་དངོས་པོར་འཛིན་པ་མ་སྤངས་ཀྱི་བར་དུ་ལས་ཕྲ་ཞིང་ཕྲ་བ་ལ་ཡང་
འཛེམས་ཤིག་གསུངས་ནས་རྟགས་དང་བཅས་པ་གསུང་སྐད། དེ་བས་ན་འོ་སྐོལ་
དངོས་པོར་འཛིན་པ་མ་སྤངས་སེམས་ལ་བརྟན་པ་མ་ཐོབ་བར་དུ་ལས་ཕྲ་ཞིང་ཕྲ་
435

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
:
བས་ཀྱང་འབྲས་བུ་འབྱིན་པ་ཤེས་པར་བྱས་ལ་ལས་རྒྱུ་འབྲས་ལ་འཛེམ་དགོས།
སེམས་ཟག་པ་ལས་གྲོལ་ནས་ཀྱང་ཕུང་པོ་མ་སྤངས་ཀྱི་བར་དུ་ལས་ཀྱི་རྣམ་སྨིན་གྱིས་
མ་བཏང་བ་ནི་དགེ་སློང་མ་ཨུཏྤ་ལའི་ལོ་རྒྱུས་དང་འཕགས་པ་སྒུར་ཆུང་གི་ལོ་རྒྱུས་
ལྟ་བུ་ཡིན། དེས་ན་མདོ་ལས། དགེ་སློང་དག །ལས་ནི་ས་ལ་མི་སྨིན་རྡོ་ལ་མི་སྨིན་
ཟིན་པའི་ཕུང་པོ་འབའ་ཞིག་ལ་སྨིན་ཅེས་པས་དེས་ན་འོ་སྐོལ་གཟབ་འཚལ། ཞེས་
བྱུང་བ་ལྟར་རོ། །གཉིས་པ་འཁོར་བའི་སྡུག་བསྔལ་བསམ་པ་ནི། མགོན་པོ་ཀླུ་སྒྲུབ་
ཀྱིས། · རབ་ཏུ་ཚ་ཞིང་གྲང་བ་ཡི། །དམྱལ་བ་ཉི་མ་གཅིག་བཞིན་དྲན། །བཀྲེས་སྐོམ་
དག་གིས་རིད་པ་ཡི། །ཡི་དྭགས་དག་ཀྱང་དྲན་པར་བྱ། །རྨོངས་པའི་སྡུག་བསྔལ་
རབ་མང་བའི། །བྱོལ་སོང་བལྟ་ཞིང་དྲན་པར་བྱ། །དེ་རྒྱུ་རྣམ་སྤངས་བདེ་རྒྱུ་སྤྱད། །
ཐོབ་དཀའ་འཛམ་གླིང་མི་ཡི་ལུས། །ད་ཐོབ་དུས་སུ་ངན་སོང་རྒྱུ། །རབ་ཏུ་བསྒྲིམས་
ཏེ་གཅད་(༡༡ན)བར་བྱ། །ཞེས་ཤིན་ཏུ་བཟོད་པར་དཀའ་བ་དམྱལ་བ་ཚ་གྲང་། ཡི་
དྭགས་བཀྲེས་སྐོམ། དུད་འགྲོ་གླེན་ལྐུགས་བཀོལ་སྤྱོད་ཀྱིས་ཉམ་ཐག་པ་འབྲས་ཚ་
བའི་སྟེང་དུ་ཕོལ་མིག་བྱུང་བ་ལྟར་སྡུག་བསྔལ་གྱིས་སྡུག་བསྔལ་བ་ནི། བཤེས་སྤྲིང་
དུ། སྡིག་ཅན་དབུགས་འབྱུང་འགག་པ་ཙམ་ཞིག་གིས། །དུས་ཀྱི་བར་དུ་ཆོད་རྣམས་
དམྱལ་བ་ཡི། །སྡུག་བསྔལ་གཞལ་ཡས་ཐོས་ནས་རྣམ་སྟོང་དུ། །མི་འཇིགས་གང་
ལགས་རྡོ་རྗེའི་རང་བཞིན་ནོ། །དམྱལ་བ་བྲིས་པ་མཐོང་དང་ཐོས་པ་དང་། །དྲན་
དང་བཀླགས་དང་གཟུགས་སུ་བགྱིས་རྣམས་ཀྱང་། །འཇིགས་པ་བསྐྱེད་པར་འགྱུར་
ན་མི་བཟད་པའི། །རྣམ་སྨིན་ཉམས་སུ་མྱོང་རྣམས་སྨོས་ཅི་འཚལ། །ཞེས་པ་ལྟར་
བཟོད་གླགས་མེད་ལ། བདེ་བགྲོར་སྐྱེས་ཀྱང་སློབ་སྤྲིང་ལས། གང་ཞིག་འཁོར་བའི་
འཁོར་ལ་རྟག་ཏུ་འགྱུར་བ་ཡི། །ནང་དུ་ཞུགས་ནས་བསྟི་བ་ཙམ་ལ་བདར་སེམས་
པ། །དེ་ནི་ངེས་པར་དབང་མེད་རིམ་གྱིས་བརྒྱ་ཕྲག་ཏུ། །འགྲོ་བ་མཉམ་དང་མི་
མཉམ་ཀུན་ཏུ་འཁྱམས་པར་འགྱུར། །ཞེས་དང༌། ཞི་བ་ལྷས། བདེ་འགྲོར་ཡང་དང་
ཡང་འོངས་ཏེ། །བདེ་བ་མང་པོ་སྤྱད་སྤྱད་ནས། །ཤི་ནས་ངན་སོང་སྡུག་བསྔལ་ནི། །
436

ལམ་གཙོ་རྣམ་གསུམ་གྱི་དགོངས་འགྲེལ་ལུང་རིགས་གཏེར་མཛོད། ༼༡༢༽
ཡུན་
་རིང་མི་བཟད་རྣམས་སུ་ལྷུང་། །ཞེས་གསུངས་པ་ལྟར་སྤྱིར་བདེ་འགྲོར་སྐྱེད་
ཀྱང་སྐྱེ་རྒ་ན་འཆི་དང་འཆི་འཕོ་ལྟུང་བྱེད་སོགས་སྡུག་བསྔལ་སྣ་ཚོགས་ཀྱིས་གཟིར་
བར་མ་ཟད་བཙོན་རར་ཚུད་པའི་མི་ཞིག་དེ་ནས་ཐོན་ཀྱང་སླད་བཙོན་ཁང་གཞན་
དུ་མི་འཇུག་པའི་ངེས་པ་མེད་པ་བཞིན་བདེ་འགྲོ་ནས་ངན་འགྲོར་མི་འགྲོ་བའི་གདེང་
ཚད་མ་རྙེད་པའི་ཕྱིར་ན་འཁོར་བ་ལས་མ་ཐར་ཕྱིན་སྡུག་བསྔལ་གྱི་ཟུག་རྔུ་དང་ནམ་
ཡང་མི་འབྲལ་ལ། དེའི་རྩ་བ་ཡང་འདོད་ཡོན་ལྔ་ཁོ་ནར་ཆགས་པ་དང་དེའི་ལྡོག་
ཕྱོགས་ལ་སྡང་བའི་སྐྱོན་ལས་བྱུང་བ་སྟེ། དཔེ་འགྲེལ་(༡༡བ)ལས། ཉ་དང་ཞེས་པ་ནི།
དཔེར་ན་ཉ་འཛིན་ཙ་ན་ལྕགས་ཀྱུའི་རྩེ་མོ་ལ་ཤ་བཏགས་ནས་ཆུའི་གཏིང་དུ་བཏང་
བས་ཉ་དམར་དད་ཆེ་བས་ཤ་ལ་ཁྱུར་མིད་བྱས་པས་གྲེ་བར་ལྕགས་ཀྱུ་ཟུག་ནས་དེ་
སྐམ་སར་དྲངས་ནས་གསོད་དེ་ཉ་རོས་ཕུང་བའོ། །དེ་བཞིན་དུ་འོ་སྐོལ་ཡང་ལྕེ་རོའི་
རྗེས་སུ་འབྲང་འབྲང་ནས་ཉོན་མོངས་ལྕགས་ཀྱུས་ཟིན་ཏེ་ངན་སོང་གི་ཕྲུ་བར་འཚོད་
པར་མཆི་ན་གསུང་། ཕྱེ་མ་ལེབ་ཅེས་པ་ནི། དཔེར་ན་ཕྱེ་མ་ལེབ་ཀྱིས་མར་མེ་གཞལ་
ཡས་ཁང་དུ་མཐོང་སྟེ། དེར་དགའ་དགའ་འདྲ་བ་ལ་བསྙེགས་པས་མེ་ལྕེས་ཚིག་
ཅིང་མར་ཁུར་ལྷུང་སྟེ་ཕྱེ་མ་ལེབ་གཟུགས་ཀྱིས་ཕུང་བའོ། །དེ་བཞིན་དུ་འོ་སྐོལ་ཡང་
འཁྲུལ་པའི་སྣང་བ་སྡུག་བསྔལ་གྱི་རང་བཞིན་འདི་ལ་བདེ་བར་མཐོང་ཞིང་ཆགས་
པས་འཁོར་བའི་རྒྱ་མཚོར་ལྷུང་ཞིང་ངན་སོང་གི་མེར་སྲེག་གསུང་། གླང་ཆེན་ཞེས་
པ་ནི། གླང་པོ་ཆེ་རེག་བྱ་ལ་དགའ་བས་ཁོའི་ལུས་ལ་དལ་བུས་བགས་ཀྱིས་ཕྲུགས་
པས་དགའ་ནས་ཙོག་གེ་སྡོད་པས་སྤྱི་བོར་ལྕགས་ཀྱུས་བཏབ་ནས་གང་འདོང་དུ་
འཁྲིད་པ་ཡིན་སྐད། གླང་པོ་ཆེ་རེག་བྱས་ཕུང་བའོ། །དེ་བཞིན་དུ་འོ་སྐོལ་ཡང་ལུས་
རེག་བྱ་ལ་དགའ་དགའ་ནས་སྡུག་བསྔལ་གྱི་ལྕགས་ཀྱུས་འཛིན་གསུང་། བུང་བ་
ཞེས་པ་ནི། དཔེར་ན་བུང་བ་མི་གཙང་བའི་དྲི་ལ་འཁར་ནས་མི་གཙང་བའི་འདམ་
རྫབ་ཏུ་ལྷུང་ཞིང་བྱ་བྱིས་ཁྱེར་ཏེ་བུང་བ་དྲིས་ཕུང་བའོ། །དེ་བཞིན་དུ་འོ་སྐོལ་ཡང་
འདོད་པའི་དྲི་ལ་འཁོར་ནས་ཉོན་མོངས་ཀྱི་འདམ་དུ་བྱིང་ཞིང་བདུད་ཀྱིས་ཁྱེར་ནས་
437

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
འགྲོ་གསུང༌། རི་དྭགས་ཞེས་པ་ནི། ལྷོའི་རི་དྭགས་གཤོར་བ་ཀུན་གྱིས་ལུང་སྟོང་གི་
ནགས་གསེབ་ཏུ་ཡིབས་ནས་དེར་གླིང་བུ་དང་པི་ཝཾ་གི་སྒྲ་སྙན་བསྒྲགས་པས་རི་
དྭགས་སྒྲ་སྙན་ལ་དགའ་བས་དེར་སྒྲའི་ཕྱོགས་སུ་ཉན་ཅིང་འོང་བ་ལ་ཕག་ནས་མདའ་
བརྒྱབ་ནས་གསོད་དེ་རི་དྭགས་སྒྲས་(༡༢ན)ཕུང་བའོ། །དེ་བཞིན་དུ་འོ་སྐོལ་ཡང་ཚེ་
འདིའི་གྲགས་སྙན་གྱི་རྗེས་སུ་འབྲང་འབྲང་ནས་ཆགས་སྡང་གི་རྔོན་པས་གསོད་
གསུང༌། སློབ་དཔོན་དབྱིག་གཉེན་གྱི་ཞལ་ནས། རི་དྭགས་ཉིད་ནི་སྒྲ་ཙམ་གྱིས། །
རེག་པས་གླང་པོ་བརླག་པར་འགྱུར། །གཟུགས་ཉིད་ཀྱིས་ནི་ཕྱེ་ལེབ་སྟེ། །རོ་ཡི་ཉ་
ཉིད་རྣམ་པར་བརླག །བུང་བ་དྲི་ལ་ཆགས་པས་ཏེ། །འདི་དག་རྒྱུ་ནི་རེ་རེ་ཡིན། །
སྐྱེས་བུ་དག་ནི་གཅིག་ལ་ཡང༌། །ལྔ་པོ་འདི་དག་རྟག་ལྡན་ཞིང༌། །ཉིན་མཚན་དུ་
ནི་རབ་ཏུ་འཇོམས། །བདེ་གནས་ཇི་ལྟར་ཐོབ་པར་འགྱུར། །ཞེས་གསུང་། དེས་ན་
འོ་སྐོལ་འདོད་པའི་ཡོན་ཏན་ལྔའི་རྗེས་སུ་སྙེག་སྙེག་ནས། འཁོར་བ་འདིར་ཐོག་མ་
མེད་པ་ནས་གཏིང་མཐའ་མེད་པར་འཁྱམས་ཏེ་ཕུང་ཚབས་དང་བརླག་ཚབས་འདི་
ལས་ཆེ་བ་མེད་གསུང་། ཡུམ་ལས་ཀྱང་། ཤཱ་ར་དྭ་ཏཱིའི་བུ་བྱང་ཆུབ་སེམས་དཔའ་
ཆེན་པོ་རྣམས་ནི་རྣམ་གྲངས་དུ་མས་འདོད་པ་རྣམས་ལ་སྐྱོན་དུ་བརྗོད་དེ། འདོད་
པ་རྣམས་ནི་ཀུན་ནས་འབར་བའོ། །འདོད་པ་རྣམས་ནི་རབ་ཏུ་སྨད་པའོ། །འདོད་
པ་རྣམས་ནི་རབ་ཏུ་གསོད་པའོ། །འདོད་པ་རྣམས་ནི་དགྲའོ། །འདོད་པ་རྣམས་ནི་
ཕྱིར་རྒོལ་བའོ། འདོད་པ་རྣམས་ནི་རྩྭའི་སྒྲོན་མེ་ལྟ་བུའོ། །འདོད་པ་རྣམས་ནི་མེ་
ཏོག་ཀིམྦ་ཀའི་འབྲས་བུ་ལྟ་བུའོ། །འདོད་པ་རྣམས་ནི་རལ་གྲིའི་སོ་ལྟ་བུའོ། །འདོད་
པ་རྣམས་ནི་མེ་མདག་སྤུངས་པ་ལྟ་བུའོ། །འདོད་པ་རྣམས་ནི་དུག་གི་ལོ་མ་ལྟ་བུའོ། །
འདོད་པ་རྣམས་ནི་ཉའི་མཆིལ་པ་ལྟ་བུའོ། །འདོད་པ་རྣམས་ནི་མི་གཙང་བའི་རླབས་
ལྟ་བུའོ། །ཞེས་གསུངས་པས་མཚོན་ཏེ་ཤེས་པར་ནུས་སོ། །གསུམ་པ་ངེས་འབྱུང་
སྐྱེས་པའི་ཚད་བསྟན་པ་ནི། ཤེས་བྱ་ཆོས་ཅན། བཤད་མ་ཐག་པའི་ཚུལ་དེ་ལྟ་བུར་
ལན་ཅིག་མ་ཡིན་པར་ཡང་ནས་ཡང་དུ་འདྲིས་ཤིང་གོམས་པར་བྱས་པ་ལ་
ལ་བརྟེན་
438

ལམ་གཙོ་རྣམ་གསུམ་གྱི་དགོངས་འགྲེལ་ལུང་རིགས་གཏེར་མཛོད། ༼༡༢༽
ནས་བཅོས་མ་མ་ཡིན་པའི་ངེས་འབྱུང་གི་བསམ་པ་རྣམ་པར་དག་པ་རང་རྒྱུད་ལ་
སྐྱེས་ ་པ་ལགས་(༡༢བ)ཞེས་གསུངས་པའི་ཚད་བསྟན་དུ་ཡོད་དེ། ལྷ་མིའི་གཙོ་བོ་རྣམས་
ཀྱི་བདེ་བས་མཚོན་སྲིད་པ་འཁོར་བ་འདིར་ཉམས་སུ་མྱོང་བར་བྱ་བའི་འདོད་པའི་
ཡོན་ཏན་ལྔ་སོགས་ཕུན་སུམ་ཚོགས་པ་གང་ལའང་སྐྱུགས་ནད་ཅན་གཟན་མཐོང་
བ་ལྟར་ཡིད་ལ་རེ་བའི་སྨོན་པ་སྐད་ཅིག་ཙམ་ཡང་རྒྱུད་ལ་མི་སྐྱེ་ཞིང་ཡིད་བརྟན་
དུ་མི་རུང་བའི་འཁོར་བ་ལས་ཅི་ནས་ཀྱང་ཐར་པ་ཞིག་བྱས་ཏེ་མྱ་ངན་ལས་འདས་
པ་དོན་དུ་གཉེར་བའི་བློ་གཞན་རྐྱེན་གྱི་དབང་གིས་ལྡོག་མི་ནུས་པའི་ཤུགས་དྲག་པོ་
ཉིན་མཚན་གྱི་དུས་ཀུན་ཏུ་བྱུང་བ་ན། དེའི་ཚེ་སྟེ་དུས་དེར་ངོས་འཛིན་དགོས་པའི་
ཕྱིར་རོ། །
གཉིས་པ་བྱང་ཆུབ་ཀྱི་སེམས་བསྒོམ་པ་ལ་དངོས་དང་རྒྱུ་མཚན་གཉིས་ལས།
དང་པོ་ལ་ཚིག་དོན་དང་སྤྱི་དོན་གཉིས་ཀྱི་དང་པོ་ནི། ཐེག་པ་ཆེན་པོའི་རིགས་སད་
པའི་བློ་གྲོས་དང་ལྡན་པའི་དབང་པོ་རྣོན་པོ་རྣམས་ཀྱིས་བྱང་ཆུབ་མཆོག་ཏུ་སེམས་
བསྐྱེད་པར་གྱིས་ཤིག་པར་གདམས་པ་ལ་ཆོས་ཅན། དགོས་པ་ཡོད་དེ། མཁའ་
མཉམ་གྱི་སེམས་ཅན་རྣམས་ཀྱི་ཆེད་དུ་རྣམ་པར་དག་པའི་སྨོན་འཇུག་གི་སེམས་
བསྐྱེད་ཀྱི་རྩིས་ཟིན་པ་མེད་ན་ནི་གོང་དུ་བཤད་པའི་སྲིད་པའི་ཕུན་ཚོགས་ལ་ངེས་
པར་འབྱུང་བ་ཙམ་གྱི་བསམ་པ་དེ་ཡང་རང་དོན་ཡིད་བྱེད་དམན་པའི་ལམ་དུ་གོལ་
བའི་སྐྱོན་ཡོད་པས་བླ་ན་མེད་པའི་བྱང་ཆུབ་ཀྱིས་རང་གཞན་གཉིས་ཀའི་དོན་ཕུན་
སུམ་ཚོགས་པ་འགྲུབ་པའི་གཏན་གྱི་བདེ་བ་མི་གནས་པ་མྱ་ངན་ལས་འདས་པའི་རྒྱུ་
རུ་མི་འགྱུར་བས་ན་སྐྱོན་དང་བཅས་པའི་ཕྱིར་རོ། །གཉིས་པ་སྤྱི་དོན་ནི། རྒྱུད་བླ་
མ་ལས། ཐེག་མཆོག་ལ་མོས་ས་བོན་ཤེས་རབ་ནི། །སངས་རྒྱས་ཆོས་བསྐྱེད་མ་དང་
བསམ་གཏན་གྱི། །བདེ་བའི་མངལ་གནས་སྙིང་རྗེའི་མ་མ་ཅན། །གང་ཡིན་དེ་དག་
ཐུབ་པའི་རྗེས་སྐྱེས་སྲས། །ཞེས་པ་ལྟར་ཆུ་ལུད་ཀྱིས་འབྲུ་སྣ་ཚོགས་བསྐྱེད་པ་དང་
བྲམ་ཟེ་མོའི་བུར་རིགས་སྣ་ཚོགས་འབྱུང་བ་(༡༣ན)བཞིན་སྔར་བཤད་པའི་ངེས་འབྱུང་
439

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ།
གི་བསམ་པས་དྲངས་ནས་གདུལ་བྱ་རིགས་ཅན་གང་གི་ལམ་དུའང་འཇུག་པས་མར་
ངེས་ལ། ས་བོན་གྲོ་བཏབ་པ་དང་ཕ་རྒྱལ་པོ་ལྟ་བུ་ལ་མྱུ་གུ་དང་བུ་ཡང་རིགས་མི་
འཆོལ་བ་ཁོ་ནར་འབྱུང་བ་ལྟར་སེམས་བསྐྱེད་ཀྱི་རྩིས་ཟིན་ནས་ཐེག་པ་ཆེན་པོའི་
ལམ་ལས་གཞན་དུ་མི་འགྱུར་བའི་ཕྱིར་སངས་རྒྱས་ཀྱི་རྒྱུ་ཐུན་མོང་མ་ཡིན་པས་ན།
སྡོང་པོ་བཀོད་པ་ལས། རིགས་ཀྱི་བུ་བྱང་ཆུབ་ཀྱི་སེམས་ནི་སངས་རྒྱས་ཀྱི་ཆོས་ཐམས་
ཅད་ཀྱི་ས་བོན་ལྟ་བུའོ། །ཞེས་དང༌། ཕར་ཕྱིན་བསྡུས་པ་ལས། ཤེས་རབ་རྣམ་དག་
མངོན་སྒྲུབ་ཐེག་པའི་མཆོག །ཐུབ་ཆེན་ཐམས་ཅད་མཁྱེན་པ་དེ་ལས་འབྱུང་། །དེ་
ནི་འཇིག་རྟེན་རྣམས་ཀྱི་མིག་བཞིན་ཏེ། །འོད་ལྡན་ཉི་མ་ཤར་བའི་འོད་དང་འདྲ། །
ཞེས་གསུངས་པ་ལྟར་ཡིན་ལ། སངས་རྒྱས་ཀྱི་གོ་འཕང་དེ་ཡང་རང་དོན་དོར་ནས་
གཞན་དོན་ལྷུར་བླངས་པ་ལ་བརྟེན་ནས་འབྱུང་ཞིང་གཞན་གྱི་དོན་སྒྲུབ་དགོས་པའི་
རྒྱུ་མཚན། སློབ་སྤྲིང་ལས། ཉེ་དུ་འཁོར་བའི་རྒྱ་མཚོའི་ཁོངས་སུ་ཆུད་གྱུར་པ། །གློང་
གི་ནང་དུ་ལྷུང་བ་ལྟ་བུར་སྣང་བཞིན་དུ། །སྐྱེ་ཤི་འཕོས་པས་ངོ་མ་ཤེས་པ་དེ་བོར་
ནས། །གལ་ཏེ་གཅིག་ཐར་བྱེད་པ་དེ་ལས་ཁྲེལ་བོར་མེད། །ཅེས་དང༌། བྱིས་པ་
པང་ནས་བཙའ་བ་ཅི་ཡང་མི་ནུས་པས། །གང་གིས་ནུ་ཞོ་བྱམས་པའི་ཕྱུགས་ཀྱིས་
གཟིགས་འཐུངས་པ། །ངལ་བ་མང་བསྟེན་བྱམས་ལ་བརྟེན་པ་དེ་དག་འདིར། །ཤིན་
ཏུ་མ་རབས་ཤིག་ནའང་སྤོང་བ་སུ་ཞིག་སྤྲོ། །གང་གི་ཁོང་ན་འདི་སྐབས་རྙེད་ནས་
གནས་བྱས་ཤིང་། ། གང་གིས་བརྩེ་བའི་སེམས་ཀྱིས་ཟོན་བཅས་འདི་བླངས་པ། །ཉོན་
མོངས་དེ་དག་སྡུག་བསྔལ་སྐྱབས་མེད་འདིར་བོར་ནས། །འགྲོ་བ་མ་རབས་ཐ་ཤལ་
ཞིག་ནའང་སུ་ཞིག་སྤྲོ། །ཞེས་སྐྱེ་ཤི་འཕོས་པས་ངོ་མ་ཤེས་པ་མ་གཏོགས་སྐྱེ་བ་(༡༣བ)
མང་པོར་ཉེ་དུར་འབྲེལ་ཞིང་ཁྱད་པར་མར་གྱུར་ནས་ཐབས་སྣ་ཚོགས་ཀྱིས་གནོད་
པ་ལས་བསྐྱབས་ཤིང་ཕན་པ་བསྒྲུབས་པའི་རིས་མེད་ཀྱི་སེམས་ཅན་རྣམས་འཁོར་
བ་ལས་བསྒྲལ་ཞིང་ཐར་པའི་བདེ་བ་ལ་འགོད་པའི་ཆེད་དུ་བསམ་པ་བྱང་ཆུབ་ཏུ་
སེམས་བསྐྱེད། སྦྱོར་བ་ཕྱིན་དྲུག་ལ་བསླབ་པ་ནི་ཐེག་པ་ཆེན་པོའི་གཞུང་ཤིང་ཡིན་
440

ལམ་གཙོ་རྣམ་གསུམ་གྱི་དགོངས་འགྲེལ་ལུང་རིགས་གཏེར་མཛོད། ༼༡༢༽
ཅིང་བསམ་སྦྱོར་དེ་ལྟ་བུ་དང་ལྡན་ན་ཆོས་ཁྱད་པར་དུ་འཕགས་པས། ཕ་རོལ་ཏུ་
ཕྱིན་པ་ལྔའི་མདོ་ལས། གལ་ཏེ་བྱང་ཆུབ་སེམས་དཔའ་བསྐལ་པ་གངྒཱའི་ཀླུང་གི་བྱེ་
མ་སྙེད་དུ་ཁྱིམ་ན་གནས་ཏེ་འདོད་པའི་ཡོན་ཏན་ལྔ་རྣམས་ལ་བརྟེན་ཅིང་ལོངས་
སྤྱོད་ལ་ཉན་ཐོས་ཀྱི་སའམ། རང་སངས་རྒྱས་ཀྱི་སར་ཡང་སེམས་མི་བསྐྱེད་ན། དེ་
ཙམ་གྱིས་ནི་བྱང་ཆུབ་སེམས་དཔའ་ཚུལ་ཁྲིམས་འཆལ་བ་ཞེས་མི་བརྗོད་དོ།
།དེ་
ཅིའི་ཕྱིར་ཞེ་ན། དེ་ལྟར་འདིས་འདི་ལྟ་སྟེ། ཐམས་ཅད་མཁྱེན་པ་ཉིད་ཀྱི་ལྷག་པའི་
བསམ་པ་མ་དཀྲུགས་པའི་ཕྱིར་རོ། །ཚེ